2021. gada 20. aprīlī Noteikumi Nr. 255

Rīgā (prot. Nr. 34 21. §)

**Kārtība, kādā piešķir un izmaksā kompensāciju**

**par fitosanitāro pasākumu izpildi**

Izdoti saskaņā ar

Augu aizsardzības likuma

5. panta 18. punktu

1. Noteikumi nosaka:

1.1. kārtību, kādā piešķir kompensāciju par fitosanitāro pasākumu izpildi (turpmāk – kompensācija);

1.2. augu karantīnas un kaitīgos organismus, par kuru apkarošanu un izplatības ierobežošanu maksājama kompensācija;

1.3. kompensācijas apmēru un izmaksas kārtību.

1. Kompensāciju šo noteikumu 3.1. un 3.2. apakšpunktā minētajām personām piešķir:
   1. saskaņā ar Komisijas 2014. gada 25. jūnija Regulas (ES) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (Eiropas Savienības Oficiālais Vēstnesis, 2014. gada 1. jūlijs, Nr. L 193) (turpmāk – regula Nr. 702/2014), 26. pantu;
   2. kā *de minimis* atbalstu saskaņā ar Eiropas Komisijas 2013. gada 18. decembra Regulu (EK) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – regula Nr. 1408/2013).
2. Kompensāciju bakteriālās iedegas *Erwinia amylovora* (Burr.) Winsl. et. al. (turpmāk – bakteriālā iedega) apkarošanai un izplatības ierobežošanai šo noteikumu 1. pielikumā noteiktajā apmērā saņem:
   1. persona, kas nodarbojas ar primāro lauksaimniecisko ražošanu un atbilst regulas Nr. 702/2014 I pielikuma 1. un 2. pantā noteiktajiem kritērijiem;
   2. kā *de minimis* atbalstu saskaņā ar regulu Nr. 1408/2013 persona, kas neatbilst šo noteikumu 3.1. apakšpunktā minētajiem nosacījumiem;
   3. atvasināta publiska persona – pašvaldība.
3. Persona kompensāciju nesaņem:
   1. par iznīcinātajiem bakteriālās iedegas saimniekaugiem, ja pēc lēmuma pieņemšanas par fitosanitāro pasākumu piemērošanu līdz tā atcelšanai persona bakteriālās iedegas perēklī ieved un stāda bakteriālās iedegas saimniekaugus;
   2. ja fitosanitāros pasākumus Valsts augu aizsardzības dienests īsteno piespiedu kārtā;
   3. ja personai par attiecīgo fitosanitāro pasākumu izpildi kompensācija jau ir samaksāta;
   4. par regulas Nr. 1408/2013 1. panta 1. punkta "a", "b" un "c" apakš­punktā minētajām darbībām;
   5. ja uz personu attiecas regulas Nr. 702/2014 1. panta 5. punkta "a" apakšpunktā noteiktais Eiropas Komisijas līdzekļu atgūšanas rīkojums.
4. Pēc lēmumā noteikto fitosanitāro pasākumu izpildes persona iesniedz Valsts augu aizsardzības dienestā iesniegumu kompensācijas saņemšanai (2. pielikums).
5. Ja kompensāciju piešķir saskaņā ar regulu Nr. 1408/2013, šo noteikumu 3.2. apakšpunktā minētā persona Valsts augu aizsardzības dienestā iesniedz šo noteikumu 5. punktā minēto iesniegumu un uzskaites veidlapu par saņemto *de minimis* atbalstu atbilstoši normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem vai iesniegumā norāda *de minimis* atbalsta uzskaites sistēmā sagatavotās un apstiprinātās veidlapas identifikācijas numuru.
6. Ja kompensāciju šo noteikumu 3.2. apakšpunktā minētajai personai piešķir saskaņā ar regulu Nr. 1408/2013 un persona darbojas vairākās nozarēs, viņa nodrošina darbību vai izmaksu nodalīšanu atbilstoši regulas Nr. 1408/2013 1. panta 2. un 3. punktam.
7. Šo noteikumu 3.2. apakšpunktā minētā persona piešķirto *de minimis* atbalstu drīkst kumulēt ar citu *de minimis* atbalstu līdz regulas Nr. 1408/2013 3. panta 3.a punktā noteiktajam *de minimis* atbalsta maksimālajam apmēram saskaņā ar regulas Nr. 1408/2013 5. panta 1., 2. un 3. punktu.
8. Šo noteikumu 3.1. apakšpunktā minētā persona saskaņā ar regulu Nr. 702/2014 piešķirto kompensāciju var kumulēt ar citā atbalsta programmā piešķirto finansējumu, ievērojot regulas Nr. 702/2014 8. panta 3., 4. un 6. punktā noteiktās prasības.
9. Valsts augu aizsardzības dienests piecu darbdienu laikā pēc šo noteikumu 5. punktā minētā personas iesnieguma saņemšanas izvērtē tajā norādītās informācijas atbilstību pārbaudes aktā par fitosanitāro pasākumu izpildi minētajai informācijai, kā arī kompensācijas apmēra aprēķinu un, ja attiecīgā informācija atbilst pārbaudes aktā par fitosanitāro pasākumu izpildi minētajai informācijai, šo noteikumu 5. punktā minēto iesniegumu un, ja atbalstu piešķir saskaņā ar regulu Nr. 1408/2013, šo noteikumu 6. punktā minētās uzskaites veidlapas iesniedz Lauku atbalsta dienestā.
10. Lauku atbalsta dienests pēc šo noteikumu 5. punktā minētā iesnieguma un, ja kompensāciju piešķir saskaņā ar regulu Nr. 1408/2013, šo noteikumu 6. punktā minētās uzskaites veidlapas saņemšanas no Valsts augu aizsardzības dienesta pieņem lēmumu par kompensācijas piešķiršanu un izmaksā personai kompensāciju, ieskaitot to personas bankas kontā, kas norādīts šo noteikumu 5. punktā minētajā iesniegumā. Lēmumā norādīto datumu uzskata par atbalsta piešķiršanas datumu.
11. Ja šo noteikumu 5. punktā minētās personas iesniegumā norādītā informācija neatbilst pārbaudes aktā par fitosanitāro pasākumu izpildi norādītajai informācijai vai nav pareizs kompensācijas apmēra aprēķins, vai informācija vispār nav norādīta, Valsts augu aizsardzības dienests par to rakstveidā informē personu un pieprasa septiņu darbdienu laikā pēc minētās informācijas saņemšanas novērst norādītos trūkumus. Ja persona noteiktajā termiņā trūkumus nenovērš, Valsts augu aizsardzības dienests triju darbdienu laikā par to informē Lauku atbalsta dienestu. Lauku atbalsta dienests pieņem lēmumu nepiešķirt kompensāciju.
12. Ja Lauku atbalsta dienests personai kompensāciju piešķir saskaņā ar regulu Nr. 702/2014, tas:
    1. lēmumu par atbalsta piešķiršanu pieņem, ievērojot regulas Nr. 702/2014 1. panta 6. punkta "b" apakšpunkta "ii" apakšpunktā minētos nosacījumus;
    2. publicē informāciju par piešķirtajām kompensācijām saskaņā ar regulas Nr. 702/2014 9. panta 2. punkta "c" apakšpunktu un 4. punktu;
    3. glabā datus par kompensāciju, kas izmaksāta saskaņā ar regulu Nr. 702/2014 atbilstoši tās 13. pantā noteiktajām prasībām.
13. Ja Lauku atbalsta dienests personai kompensāciju piešķir saskaņā ar regulu Nr. 1408/2013, tas:
    1. ievēro regulas Nr. 1408/2013 6. panta 4. punktā minētos datu uzglabāšanas nosacījumus;
    2. pieņemot šo noteikumu 11. punktā minēto lēmumu, ņem vērā, ka *de minimis* atbalstu vienam vienotam uzņēmumam piešķir, nepārsniedzot regulas Nr. 1408/2013 3. panta 3.a punktā noteikto *de minimis* atbalsta maksimālo apmēru. Šo noteikumu izpratnē viens vienots uzņēmums atbilst regulas Nr. 1408/2013 2. panta 2. punktā minētajiem kritērijiem.
14. Lauku atbalsta dienesta pieņemto lēmumu par kompensācijas apmēru vai lēmumu nepiešķirt kompensāciju persona var apstrīdēt Lauku atbalsta dienesta likumā noteiktajā kārtībā.
15. Ja pārkāpti šo noteikumu nosacījumi, persona atmaksā Lauku atbalsta dienestam visu nelikumīgi saņemto kompensāciju kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – regula Nr. 794/2004), 10. pantu, tiem pieskaitot 100 bāzes punktu, no dienas, kad personai tika izmaksāta kompensācija, līdz tās atgūšanas dienai, ievērojot regulas Nr. 794/2004 11. pantā noteikto procentu likmes piemērošanas metodi.
16. Kompensāciju piešķir līdz regulas Nr. 1408/2013 7. panta 4. punktā un 8. pantā un regulas Nr. 702/2014 51. panta 4. punktā un 52. pantā noteiktā piemērošanas termiņa beigām.
17. Atzīt par spēku zaudējušiem Ministru kabineta 2009. gada 24. februāra noteikumus Nr. 178 "Kārtība, kādā piešķir kompensāciju par fitosanitāro pasākumu izpildi" (Latvijas Vēstnesis, 2009, 34. nr.; 2013, 154. nr.).

Ministru prezidents A. K. Kariņš

Zemkopības ministrs K. Gerhards